section_heading: Treninzi
paragraph_text: Uoči drugog slobodnog treninga, nad Suzukom su se nadvili oblaci, no kiše ponovo nije bilo. Vandoorne se vratio na stazu nakon što ga je tijekom prvog slobodnog treninga mijenjao Norris. Nakon desetak minuta treninga samo petorica vozača još nisu izašli na stazu. Mercedes je kao i tijekom prvog treninga odgađao svoj izlazak. Kevin Magnussen je javio probleme s trošenjem soft komponente guma. Odmah po izlasku na stazu Hamilton je preuzeo vrh poretka s vremenom od 1:29,005. Sebastian Vettel nije uspio nadmašiti to vrijeme niti na novim supersoft gumama. Posljednjih pola sata treninga vozači su odrađivali simulacije utrke, te nije došlo do promjena u poretku najbržih.<ref> Hamilton najbrži i na drugom slobodnom treningu za VN Japana GP1 Objavljeno 5. listopada 2018. Pristupljeno 5. listopada 2018.